Titler som 'Rejseholdet', 'Livvagterne', 'Ørnen' og 'Borgen' har ikke kun givet danske tv-seere fælles oplevelser, når de typisk søndag aften samles foran fladskærmen. De er også en del af en produktion, som er guld værd.

Kort før klokken 3 i nat dansk tid gik DR's generaldirektør, Maria Rørbye Rønn, på scenen i New York under den 44. udgave af den internationale Emmy-uddeling.

Her blev prisen overrakt af den danske skuespiller Birgitte Hjort Sørensen, som selv fik sit gennembrud med sin rolle i 'Borgen', og som er i gang med en international karriere, senest med en rolle i den amerikanske tv-serie 'Vinyl'.